Broj: 0701-810/21-8061/5 11.01.2022. godine

Na osnovu člana 40 Zakona o državnoj imovini (''Službeni list CG'', br. 21/09, 40/11), člana 29 stav 2 Uredbe o prodaji i davanju u zakup stvari u državnoj imovini (''SL CG'', broj 44/10), i Zaključka Vlade Crne Gore broj broj 04-6413/2 od 16. decembra 2021. godine, Komisija za sprovođenje postupka javnog nadmetanja Ministarstva odbrane Crne Gore (u daljem tekstu: Zakupodavac), o b j a v lj u j e

**JAVNI POZIV**

za davanje u zakup prostora za postavljanje samouslužnih aparata

za tople i hladne napitke i konditorske proizvode

Predmet javnog poziva je davanje prostora u zakup za postavljanje samouslužnih aparata za tople i hladne napitke i konditorske proizvode (u daljem tekstu: samouslužni aparati) u objektima Ministarstva odbrane i Vojske Crne Gore i to po partijama:

Aparat 1: Topli napici

Aparat 2: Hladni napici, konditorski i drugi proizvodi

1. **LOKACIJE ZA POSTAVLJANJE APARATA:**

|  |  |  |
| --- | --- | --- |
| Red.broj | Adresa/Mjesto | Vrsta aparata |
| Aparat 1 | Aparat 2 |
|  | Jovana Tomaševića 29, Podgorica | 2 | 2 |
|  | Vaka Đurovića 55, Podgorica | 2 | 2 |
|  | Kasarna „Milovan Šaranović“, Danilovgrad  | 2 | 3 |
|  | Kasarna „13. jul“, Nikšić | 1 | 1 |
|  | Kasarna „Breza“, Kolašin  | 1 | 1 |
|  | Kasarna „Pero Ćetković“, Bar  | 1 | 1 |
|  | Kasarna „Marko Miljanov Popović“, Podgorica  | 2 | 2 |
|  | Vojni aerodrom „Knjaz Danilo“, Golubovci | 4 | 4 |
|  | Komanda Mornarice, Maršala Tita broj 2, Bar | 1 | 1 |
|  | Vojni dio sidrišta luke Bar, montažni objekat, ul. Obala 13. jula bb | 1 | 1 |
| **UKUPNO** | **17** | **18** |

Zakupodavac zadržava pravo da, kada ima pojačane aktivnosti i potrebe, uz obostranu saglasnost u određenom vremenskom periodu, može zahtijevati dodatne aparate pod jednakim uslovima kao traženi broj aparata.

1. **POČETNA CIJENA ZAKUPA:**

Minimalna početna cijena za zakup prostora **iznosi 20,00 € (dvadeseteura)** po jednom aparatu na mjesečnom nivou.

Ukoliko se postavlja aparat koji je kombinovan po pitanju artikala i sadrži u sebi i tople napitke i hladne napitke, sa artiklima koji su navedeni kao obavezujući (tačka 3 Poziva), cijena zakupa se plaća po mjesecu zakupa dva aparata.

U cijenu zakupa postavljanja samouslužnih aparata uračunati su troškovi električne energije.

1. **CIJENE NAPITAKA, KONDITORSKIH I DRUGIH PROIZVODA:**

Pregled artikala koji su obavezni u aparatima sa maksimalnim cijenama.

APARAT 1 - Samouslužni aparati za tople napitke

|  |  |  |  |
| --- | --- | --- | --- |
| R.br. | Naziv proizvoda | Opis | Cijena |
|  | Esspreso kafa  | U plastičnoj čaši (doziranja šećera). | 0,40 eura |
|  | Macchiato  | U plastičnoj čaši (doziranja šećera). | 0,50 eura |
|  | Cappuccino | U plastičnoj čaši (doziranja šećera). | 0,50 eura |
|  | Čaj | U plastičnoj čaši (doziranja šećera). | 0,40 eura |

APARAT 2 - Samouslužni aparati za hladne napitke, konditorske i druge proizvode

|  |  |  |  |
| --- | --- | --- | --- |
| R.br. | Naziv proizvoda | Opis | Cijena |
|  | Mineralna voda  | Brend iz Crne Gore –flaša od 0,5 lit. | 0,50 € |
|  | Voda negazirana | Brend iz Crne Gore –flaša od 0,5 lit. | 0,50 € |
|  | Čokoladica  | „Snickers“ ili „Mars“ ili „Twix“ | 0,70 € |
|  | Plazma keks  | „Bambi“ 75 gr | 0,70 € |

NAPOMENA:

U izboru proizvoda za popunjavanje aparata, gdje god postoji mogućnost, koristiti brendove koji se proizvode u Crnoj Gori.

Analiza cijena koje su date kao maksimalne vršiće se jednom, polugodišnje, na sastanku Zakupca i Zakupodavca (u objektu MO CG, ul.Vaka Đurovića br.55 u Podgorici), na osnovu čega se mogu korigovati u skladu sa promjenama cijena na tržištu uz obavezno, dokazivo obrazloženje promjene.

1. **VRIJEME ZAKUPA:**

Zakup prostora za postavljanje samouslužnih aparata za tople i hladne napitke i konditorske proizvode u objektima Ministarstva odbrane i Vojske Crne Gore se daje na period od 4 (četiri) godine.

1. **NAPOMENA:**

Ministarstvo odbrane Crne Gore će obezbijediti priključak u prostorijama MO napajanje na elektro-energetsku mrežu (220V), a samo priključenje/povezivanje će izvršiti Zakupac o svom trošku. Odgovornost za tehničku ispravnost priključka snosi Zakupac. Zakupac se obavezuje da uredno održava, čisti i servisira aparate, kontroliše njihov rad i puni ih potrebnim sirovinama.

Servisiranje aparata moguće je realizovati u svim gore pomenutim lokacijama radnim danima u vremenu od 08:00-14:00 časova.

1. **USLOVI, PODOBNOST PONUĐAČA I SADRŽAJ PONUDE:**

# Pravo učešća u nadmetanju imaju sva lica koja obavljaju privrednu djelatnost, koja su registrovana u Crnoj Gori u skladu sa Zakonom o privrednim društvima (''Službeni list CG'', br. 65/20).

# Ponude treba da sadrže:

* Ponuđena cijena za zakup prostora za postavljanje samouslužnih aparata i cijenama toplih i hladnih napitaka i konditorskih proizvoda – Prilog br.1;
* Podaci o ponuđaču - Prilog br. 2;
* Potvrdu o registraciji iz Centralnog registra Privrednih subjekta Crne Gore;
* Dokaz izdat od strane organa uprave nadležnog za poslove naplate poreza, odnosno nadležnog organa države u kojoj Ponuđač ima sjedište da je isti izmirio sve dospjele obaveze po osnovu poreza i doprinosa za penzijsko i zdravstveno osiguranje;
* Dokaz da Ponuđač nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu (dokazuje se uvjerenjem ili potvrdom nadležnog organa izdatog na osnovu kaznene evidencije, u skladu sa propisima države u kojoj Ponuđač ima sjedište, odnosno u kojoj izvršni direktor tog privrednog subjekta ima prebivalište);
* Izjava Ponuđača o prihvatanju uslova iz Poziva i da se odriče prava da tereti Zakupodavca po osnovu eventualne nastale štete na aparatima - Prilog br. 3.

# Dokazi moraju biti dostavljeni u originalu ili ovjerenoj kopiji i ne smiju biti stariji od 10 dana do dana javnog otvaranja ponuda. Dokazi se dostavljaju na jeziku koji je u službenoj upotrebi u Crnoj Gori.

# Ponuđač može dostaviti samo jednu ponudu, u suprotnom, ista će se smatrati neispravnom (ne dozvoljava se više opcija ponude).

# Ukoliko ponuđač ne dostavi neki od gore navedenih obaveznih dokaza, odnosno ukoliko ponuđač ne sačini ponudu na način predviđen ovim javnim pozivom, njegova ponuda će biti odbijena kao neispravna.

1. **NAČIN DOSTAVLJANJA PONUDA:**

# Zakupodavac će postupak davanja u zakup prostora za postavljanje samouslužnih aparata sprovesti javnim pozivom objavljenim u dnevnim novinama (skraćena verzija) i na sajtu ministarstva odbrane.

# Davanje prostora u zakup za postavljanje samouslužnih aparata za tople i hladne napitke i konditorske proizvode u objektima Zakupodavca izvršiće se prikupljanjem ponuda u pisanoj formi, radnim danima od 8,00 do 11,00 sati, zaključno sa danom 27.01.2022. godine do 11,00 časova, neposrednom predajom u zgradi Vojno Medicinskog Centra (VMC-a), ul. Vaka Đurovića 55 u Podgorici.

# Ponude se dostavljaju u zatvorenoj koverti koja mora biti zapečaćena.

# Na koverti navesti sljedeću naznaku: „**PONUDA ZA ZAKUP PROSTORA ZA POSTAVLJANJE SAMOUSLUŽNIH APARATA – NE OTVARAJ PRIJE JAVNOG OTVARANJA PONUDA**“.

1. **OTVARANJE PONUDA:**

# Javno otvaranje ponuda će se održati **27.01.2022.** godine u 11,30 časova.

1. **NAČIN VREDNOVANJA PONUDA:**

# Vrednovanje ponuda će se realizovati po kriterijumu **„NAJVEĆA PONUĐENA CIJENA“.**

# Ponuđena cijena predstavlja iznos mjesečne zakupnine po jednom samouslužnom aparatu, izraženu u eurima.

# U slučaju da dva ponuđača dostave istovjetne ponude, ovlašćeni predstavnici ponuđača koji su prisutni na otvaranju će imati mogućnost dodatnog javnog nadmetanja do izbora najpovoljnijeg ponuđača (minimalni korak podizanja ponuda je 1 €).

# Ukoliko više Ponuđača ima istu cijenu, pri čemu jedan od ponuđača nije prisutan na otvaranju ponuda, kao najpovoljniija ponuda biće izabrana ponuda koja je ranije predata.

# Komisija za sprovođenje postupka prikupljanja ponuda će donijeti Odluku o izboru najpovoljnije ponude u roku od 10 dana od dana otvaranja prispjelih ponuda.

# Svaki učesnik u nadmetanju ima pravo prigovora na Odluku o izboru najpovoljnijeg ponuđača Komisiji u roku od 5 dana od dana dobijanja obavještenja o rezultatima Javnog poziva.

# Odluka komisije o izboru na prigovor je konačna.

1. **USLOVI REALIZACIJE UGOVORA:**

# Sa najpovoljnijim ponuđačem/ima biće zaključen ugovor nakon isteka roka za dostavljanje prigovora. Rok za postavljanje samouslužnih aparata ne može biti duži od 30 (trideset) dana od dana zaključenja ugovora.

# Vrijeme postavljanja aparata neće se računati kao vrijeme realizacije ugovora i neće se fakturisati Zakupcu prostora, a troškovi nastali u vezi postavljanja samouslužnih aparata u objektima Zakupodavca padaju na teret ponuđača.

# Najpovoljniji ponuđač je obavezan da odmah po potpisivanju ugovora, Zakopodavcu podnese neopozivu i bezuslovno plativu na prvi poziv, garanciju banke na iznos od 10% jednogodišnje ugovorene vrijednosti, kojom bezuslovno i neopozivo garantuje potpuno i savjesno izvršenje ugovorenih obaveza u ugovorenom roku (činidbena garancija).

# Tačno mjesto za postavljanje aparata odrediće se u dogovoru sa Zakupodavca i Zakupca, na način da se njegovim postavljanjem i korišćenjem ne ometa obavljanje djelatnosti Zakupodavca.

# Dostava aparata, postavljanje, priključenje na električnu mrežu, održavanje i servis obaveza je zakupca, kao i troškovi osiguranja aparata i osiguranja od odgovornosti prema trećim osobama, te troškovi demontaže aparata, njegovog uklanjanja, odvoza i dovođenje prostora u prvobitno stanje nakon prestanka ugovora o zakupu.

# U slučaju adaptacije, sanacije i drugih zahvata u objektu u kome su postavljeni aparati, Zakupodavac zadržava pravo da na trošak zakupca zatraži privremeno uklanjanje uređaja iz objekta, pri čemu zakupac nema pravo tražiti povrat uloženih sredstava po toj osnovi niti bilo kakvu naknadu, dok se vrijeme za koje se aparat ne koristi zbog ovih razloga neće računati u vrijeme zakupa i neće se naplaćivati.

# Zakupac je u slučaju potrebe dužan o svom trošku obezbjedi minimalne tehničke uslove za postavljanje aparata, bez prava na povrat sredstava od zakupodavca.

# Zakupac garantuje za kvalitet proizvoda u skladu sa sanitarno-higijenskim propisima, kao i za tehničku ispravnost aparata, koje je dužan predočiti zakupodavcu na njegov zahtjev.

# Zakupodavac zadržava pravo da, u slučaju opravdane sumnje u kvalitet prodajnih artikala, o trošku Zakupca, vrši pozivanje nadležnih institucija radi uzimanja uzoraka toplih i hladnih napitaka i konditorskih proizvoda koji su smješteni u samouslužnim aparatima, za potrebe utvrđivanja zdravstvene ispravnosti istih.

U slučaju potvrđivanja sumnji, Zakupac je dužan da izvrši obeštećenje svih konzumenata u skladu sa zakonskim odrebama koje regulišu ovu oblast.

# Sva eventualna oštećenja aparata, krađe i ostali rizici idu na teret zakupca, kao i potpuna odgovornost prema konzumentima za nastale štete u vezi s rukovanjem, korišćenjem i radom aparata i konzumiranjem proizvoda iz aparata, te je isključena svaka odgovornost zakupodavca prema zakupcu i svim drugim osobama u vezi sa navedenim.

# Zakupac nema pravo prostor koji je predmet javnog poziva dati u podzakup.

# Zakupnina se plaća najkasnije do 10-og u tekućem mjesecu za prethodni mjesec.

1. **OSTALE ODREDBE:**

# Kontakt podaci:

# +38267 222 187, email: miljan.dragas@mod.gov.me (Miljan Dragaš).

# Prilozi:

* Prilog br. 1 - Ponuđena cijena za zakup prostora - finansijski dio ponude;
* Prilog br. 2 - Podaci o ponuđaču;
* Prilog br. 3 - Izjava Ponuđača o prihvatanju uslova iz Poziva i da se odriče prava da tereti Zakupodavca po osnovu eventualne nastale štete na aparatima;
* Prilog br. 4 - Nacrt ugovora o zakupu prostora za postavljanje samouslužnih aparata za tople i hladne napitke i konditorske proizvode;

PREDSJEDNIK KOMISIJE

 ppk Emil Halimović

Prilog br. 1

PONUDA ZA ZAKUP PROSTORA ZA POSTAVLJANJE SAMOUSLUŽNIH APARATA ZA TOPLE I HLADNE NAPITKE I KONDITORSKE PROIZVODE

Finansijski dio ponude:

|  |  |  |
| --- | --- | --- |
| Redni broj  | **Naziv sredstva i oznaka** | Ponuđena vrijednost |
| Cijena (€/kom) |
| 1 | Zakup prostora po jednom aparatu na mjesečnom nivou |  |

Komercijalni dio ponude:

-

-

-

**Ovlašćeno lice ponuđača**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (ime, prezime i funkcija)

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (svojeručni potpis)

M.P.

Prilog br. 2

PODACI O PODNOSIOCU PONUDE:

|  |  |
| --- | --- |
| Naziv i sjedište ponuđača |   |
| PIB |   |
| Broj računa i naziv banke ponuđača |   |
| Adresa |   |
| Telefon |   |
| Fax |   |
| E-mail |   |
| Lice/a ovlašćeno/a za potpisivanje finansijskog dijela ponude, dokumenata u ponudi, kao i ugovora | *(Ime, prezime i funkcija)* |
| M.P.*(Svojeručni potpis)* |
| Ime i prezime osobe za davanje informacija |   |

Prilog br. 3

I Z J A V A

Ponuđača o prihvatanju uslova iz Poziva i da se odriče prava da tereti Zakupodavca po osnovu eventualne nastale štete na aparatima

Izjavljujem da privredno društvo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u svojstvu Ponuđača, **prihvata uslove koji su sadržani u javnom pozivu** za učešće u postupku davanje u zakup prostora za postavljanje samouslužnih aparata za tople i hladne napitke i konditorske proizvode.

Pored toga, izjavljujem da se firma, ukoliko bude prvorangirana na Javnom pozivu za davanje u zakup prostora za postavljanje samouslužnih aparata za tople i hladne napitke i konditorske proizvode u objektima Ministarstva odbrane i Vojske Crne Gore, **odriče prava da tereti Zakupodavca** po osnovu eventualne nastale štete na aparatima.

 Ovlašćeno lice

 \_\_\_\_\_\_\_\_\_\_\_\_\_\_\_\_\_\_\_\_

MP.

Prilog br. 4

**NACRT UGOVORA**

**o zakupu prostora za postavljanje samouslužnih aparata za tople i hladne napitke i konditorske proizvode u objektima Ministarstva odbrane i Vojske Crne Gore**

|  |
| --- |
| **MINISTARSTVA ODBRANE CRNE GORE**adresa: Ulica Jovana Tomaševića broj 29, 81000 PodgoricaPIB 02011298telefon/faks: 020/246-073koga zastupa prof. dr Olivera Injac, ministarka, (u daljem tekstu: **Zakupodavac**) |

Ovaj Ugovor je zaključen u Podgorici između:

I

|  |
| --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| adresa: |  |
| žiro račun i naziv banke: |  |
| telefon: |  |
| e-mail: |  |
| koga zastupa: |  |

**OSNOV UGOVORA:**

Javni poziv za davanje u zakup prostora za postavljanje samouslužnih aparata za tople i hladne napitke i konditorske proizvode u objektima Ministarstva odbrane i Vojske Crne Gore broj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Ponuda ponuđača \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

Broj i datum odluke o izboru najpovoljnije ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**PREDMET**

**Član 1**

Predmet ovog ugovora je davanje u zakup prostora za postavljanje samouslužnih aparata za tople i hladne napitke i konditorske proizvode u objektima Ministarstva odbrane i Vojske Crne Gore.

**CIJENA I USLOVI PLAĆANJA**

**Član 2**

Ukupna vrijednost zakupa prostora za postavljanje samouslužnih aparata za tople i hladne napitke i konditorske proizvode u objektima Ministarstva odbrane i Vojske Crne Gore na mjesečnom nivou iznosi **\_\_\_\_\_\_\_\_\_\_\_\_\_\_\_\_\_\_**.

U cijenu zakupa prostora za postavljanje samouslužnih aparata su uračunati troškovi električne energije.

Cijene i asortiman dijela toplih i hladnih napitaka i konditorskih proizvoda koje su obavezne i definisane maksimalnom prodajnom vrijednošću su dio ponude i čine sastavni dio Ugovora.

**Član 3**

Ugovorne strane su saglasne da će Zakupac uplaćivati ugovorenu cijenu – zakupninu najkasnije do 10-og u tekućem mjesecu za prethodni mjesec na žiro račun Ministarstva finansija broj 832-213-43 sa naznakom „za Ministarstvo odbrane – zakup prostora za postavljanje samouslužnih aparata“.

**MJESTO IZVRŠENJA UGOVORA I VREMENSKI PERIOD TRAJANJA ZAKUPA PROSTORA**

**Član 4**

Mjesto izvršenja ugovora su lokacije Ministarstva odbrane i Vojske Crne Gore date u prilogu ovog Ugovora.

Vremenski period trajanja zakupa prostora je 4 (četiri) godine od dana kada se sačini zajednički Zapisnik o izvršenju postavljenja aparata na lokacije iz stava 1 ovog člana i sastavni je dio Ugovora.

**Član 5**

Zakupac se obavezuje da, u roku od 7 (sedam) dana od dana potpisivanja ugovora, dostavi Zakupodavcu podatke o licima i vozilima za pristup lokacijama Ministarstva odbrane i Vojske Crne Gore na kojima je potrebno smjestiti, opsluživati i servisirati samouslužne aparate.

Saglasnost Zakupodavca za pristup objektima Ministarstva odbrane i Vojske Crne Gore iz stava 1 ovog člana je sastavni dio Ugovora.

**Član 6**

Rok za postavljanje samouslužnih aparata je 30 (trideset) dana od dana kada Zakupcu bude uručena saglasnost iz člana 5 ovog Ugovora.

**OBAVEZE UGOVORNIH STRANA**

**Član 7**

Zakupac se obavezuje da će:

* Pravovremeno postaviti, puniti i servisirati postavljene samouslužne aparate.
* U toku trajanja ugovora pravovremeno dostavljati Zakupodavcu eventualne izmjene o licima kojima se treba odobriti ulazak u objekte Zakupodavca.
* U slučaju adaptacije, sanacije i drugih zahvata u objektu u kome su postavljeni aparati, na svoj trošak privremeno ukloniti aparate iz objekta, pri čemu nema pravo povrata uloženih sredstava po toj osnovi niti bilo kakvu naknadu, pri čemu se period neaktivnosti aparata po ovoj osnovi neće fakturisati.
* Garantovati za kvalitet proizvoda u skladu sa sanitarno-higijenskim propisima, kao i za tehničku ispravnost aparata.
* Svi proizvodi u aparatima biti u roku upotrebe i da će se držati u odgovarajućim sanitarno tehničkim uslovima definisanim od strane proizvođača.
* U skladu sa posebnim zahtjevom izvrši premještanje, umanjenje ili dodavanje samouslužnih aparata u skladu sa potrebama, u skladu sa istim uslovima kao i ponuđenim – prihvaćenim mjestima postavljanja aparata.

Dostava aparata, postavljanje, priključenje na električnu mrežu, održavanje i servis obaveza je Zakupca, kao i troškovi osiguranja aparata i osiguranja od odgovornosti prema trećim osobama, troškovi demontaže aparata, njegovog uklanjanja, odvoza i dovođenja prostora u prvobitno stanje nakon prestanka ugovora o zakupu.

**Član 8**

Zakupodavac se obavezuje da će:

* Obezbijediti Zakupcu pravo pristupa lokaciji na kojoj se postavljaju samouslužni aparati;
* Obezbijediti Zakupcu prostor dovoljan za postavljanje samouslužnih aparata na svim lokacijama, kao i priključak na električnu energiju.

# Zakupodavac zadržava pravo da, u slučaju opravdane sumnje u kvalitet prodajnih artikala, o trošku Zakupca, vrši pozivanje nadležnih institucija radi uzimanja uzoraka toplih i hladnih napitaka i konditorskih proizvoda koji su smješteni u samouslužnim aparatima, za potrebe utvrđivanja zdravstvene ispravnosti istih.

U slučaju potvrđivanja sumnji, Zakupac je dužan da izvrši obeštećenje svih konzumenata u skladu sa zakonskim odrebama koje regulišu ovu oblast.

**OSTALI USLOVI**

**Član 9**

Svi troškovi nastali u vezi postavljanja samouslužnih aparata u objektima Ministarstva odbrane i Vojske Crne Gore padaju na teret Zakupca.

**Član 10**

Mjesta postavljanja aparata odrediće se u dogovoru sa Zakupcem, na način da se njegovim postavljanjem i korišćenjem ne ometa obavljanje djelatnosti Zakupodavca.

**Član 11**

Sva eventualna oštećenja aparata, krađe i ostali rizici idu na teret Zakupca, kao i potpuna odgovornost prema konzumentima na nastale štete u vezi s rukovanjem, korišćenjem i radom aparata i konzumiranjem proizvoda iz aparata, te je isključena svaka odgovornost Zakupodavca prema Zakupcu i svim drugim osobama u vezi sa navedenim.

**ČINIDBENA GARANCIJA**

**Član 12**

Zakupac se obavezuje da u roku od 8 dana od dana dostavljanja ovog ugovora, zajedno sa potpisanim primjercima ugovora dostavi Zakupodavcu bezuslovnu i plativu na prvi poziv garanciju za dobro izvršenje ugovora na iznos od **10%** od jednogodišnje, projektovane vrijednosti Ugovora za zakup prostora, odnosno na iznos od **\_\_\_\_\_\_\_\_\_\_\_ €** sa rokom važnosti od 4 (četiri) godine i koju Zakupodavac može aktivirati u svakom momentu kada nastupi neki od razloga za raskid ovog ugovora.

Ako Zakupac ne ispunjava obaveze predviđene ovim ugovorom, Zakupodavac ima pravo da raskine ugovor i aktivira činidbenu garanciju iz stava 1 ovog člana.

Garancija za dobro izvršenje ugovora je sastavni dio ugovora o zakupu.

**RASKID UGOVORA**

**Član 13**

Ugovorne strane su saglasne da do raskida ovog ugovora može doći:

* sporazumom ugovornih strana;
* jednostranim raskidom od strane Zakupodavca, ukoliko Zakupac u potpunosti ili djelimično ne izvršava svoje obaveze predviđene Ugovorom;
* jednostranim raskidom od strane Zakupca, ukoliko Zakupodavac ne izvršava svoje obaveze predviđene Ugovorom;
* ukoliko prestane potreba Zakupodavca za korišćenjem samouslužnih aparata;
* ukoliko se nakon provjere zdravstvene ispravnosti uzoraka toplih i hladnih napitaka i konditorskih proizvoda koji su smješteni u samouslužnim aparatima, utvrdi da isti nisu u granicama dozvoljenih parametara zdravstvene ispravnosti.

**VIŠA SILA**

**Član 14**

Ukoliko posle zaključenja Ugovora nastupe okolnosti više sile koje dovedu do ometanja ili onemogućavanja izvršenja ugovornih obaveza, rokovi izvršenja obaveza ugovornih strana će se produžiti za vrijeme trajanja više sile.

Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nisu mogli biti spriječeni od strane pogođene višom silom. Višom silom mogu se smatrati: poplave, zemljotresi, požari, epidemije, pandemije, politička zbivanja (rat, neredi većeg obima, štrajkovi), imperativne odluke vlasti (zabrana prometa, uvoza i izvoza) i sl.

Ugovorna strana pogođena višom silom, odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

**ANTIKORUPCIJSKA KLAUZULA**

**Član 15**

Ako se utvrdi ili osnovano sumnja da je bilo koja od ugovornih strana, u vezi sa zaključenjem ovog ugovora, neposredno ili posredno dala, ponudila ili stavila u izgled poklon ili neku drugu protivpravnu korist ili prijetila predstavniku druge ugovorne strane, ovaj ugovor će se smatrati ništavnim.

**ZAVRŠNE ODREDBE**

**Član 16**

Izmjene i dopune ovog ugovora vršiće se uz obostranu saglasnost ugovornih strana u pisanoj formi.

Za eventualne sporove koji nastanu iz ovog Ugovora, a koje ugovorne strane ne mogu riješiti sporazumno, nadležan je Privredni sud Crne Gore sa sjedištem u Podgorici.

**Član 17**

Za neizvršenje i/ili neuredno izvršavanje svojih obaveza po ovom ugovoru, Zakupac odgovara u skladu sa odredbama ovog ugovora, Zakona o obligacionim odnosima i drugim odgovarajućim propisima.

**Član 18**

Ovaj ugovor zaključuje se na period od 4 (četiri) godine i proizvodi pravna dejstva od momenta potpisivanja Ugovora od strane obje ugovorne strane i traje do ispunjenja svih ugovorenih obaveza u ugovorenom roku.

**Član 19**

Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene preći na njenog pravnog sljedbenika.

**Član 20**

Ugovorne strane saglasno izjavljuju da su Ugovor pročitale, razumjele i da ugovorene odredbe u svemu predstavljaju izraz njihove stvarne volje.

**Član 21**

Ovaj ugovor sačinjen je u 6 (šest) primjeraka istovjetnog teksta od kojih Zakupac dobija 2 (dva) primjerka, a Zakupodavac 4 (četiri) primjerka.

 **ZAKUPODAVAC ZAKUPAC**

**MINISTARSTVO ODBRANE \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SAGLASAN SA NACRTOM UGOVORA**

 **Ovlašćeno lice ponuđača \_\_\_\_\_\_\_\_\_\_\_\_\_\_\_\_\_\_\_\_\_\_\_**

 (ime, prezime i funkcija)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis)

*Napomena:*

*Konačni tekst ugovora o javnoj nabavci biće sačinjen u skladu sa prihvaćenom ponudom i uslovima javnog poziva.*